กิตติ สีหนนทน์

นายกิตติ สีหนนทน์ (14 พฤศจิกายน พ.ศ. 2453 - 24 มกราคม พ.ศ. 2527) อดีตองคมนตรี อดีตรัฐมนตรีว่าการกระทรวงยุติธรรมในสมัยรัฐบาลนายสัญญา ธรรมศักดิ์ และอดีตรองประธานศาลฎีกา

ประวัติ 
นายกิตติ สีหนนทน์ เกิดเมื่อวันที่ 14 พฤศจิกายน พ.ศ. 2453 ที่ตำบลตลาด อำเภอพระประแดง จังหวัดสมุทรปราการ เดิมชื่อว่า สกิด ร่มไม้เกต เป็นบุตรชายคนโตของนายโกเซ่ง และนางผิน ร่มไม้เกต บิดามารดามีอาชีพค้าขาย มีน้องร่วมบิดามารดาเดียวกัน 3 คน
 นายอาบ สีหนนทน์ (ถึงแก่กรรม)
 นายบุญยิ่ง สีหนนทน์ (ถึงแก่กรรม)
 นางบุษบง นวรัตน์ (ถึงแก่กรรม)

อุปสมบท 
นายกิตติ สีหนนทน์ ได้ทำการอุปสมบทที่วัดเทพศิรินทราวาส เมื่อวันที่ 14 กรกฎาคม พ.ศ. 2476 มีฉายาว่า พระคุณสฺสติ โดยมี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์

ครอบครัว 
นายกิตติ สีหนนทน์ ได้สมรสกับนางสิรินทร์ สีหนนทน์ (ถึงแก่อนิจกรรมเมื่อวันที่ 10 มกราคม พ.ศ. 2510) บุตรี พลตรี พระยาวิเศษสงคราม (ช้อย จันทรสนธิ) และคุณหญิงสิน วิเศษสงคราม เมื่อวันที่ 3 มีนาคม พ.ศ. 2490 มีบุตรด้วยกัน 1 คน คือ ศาสตราจารย์กิตติคุณ ดร.ประกิตติ์สิน สีหนนทน์ ซึ่งได้ทำการสมรสกับนางบุษรัตน์ สีหนนทน์

ประวัติการศึกษา 
 พ.ศ. 2461 จบชั้นประถมศึกษาปีที่ 3 โรงเรียนนายสนธิ์ ภูมิพัฒน์
 พ.ศ. 2464 จบชั้นมัธยมศึกษาปีที่ 6 โรงเรียนมัธยมวัดทรงธรรม
 พ.ศ. 2469 จบชั้นมัธยมศึกษาปีที่ 8 โรงเรียนสวนกุหลาบวิทยาลัย  
 พ.ศ. 2472 ได้กฎหมายภาค 1 โรงเรียนกฎหมาย กระทรวงยุติธรรม
 พ.ศ. 2473 ได้กฎหมายภาค 2 โรงเรียนกฎหมาย กระทรวงยุติธรรม 
 พ.ศ. 2474 สำเร็จเป็นเนติบัณฑิตชั้น 2 โรงเรียนกฎหมาย กระทรวงยุติธรรม

ประวัติการรับราชการ 
เริ่มรับราชการครั้งแรก เมื่อวันที่ 28 มิถุนายน พ.ศ. 2477 ได้บรรจุเป็นข้าราชการชั้นจัตวา ตำแหน่งจ่าศาลประจำศาลจังหวัดกาฬสินธุ์ ต่อมาในปี พ.ศ. 2478 ได้เลื่อนเป็นข้าราชการชั้นตรี ตำแหน่งจ่าศาลจังหวัดจันทบุรี พ.ศ. 2480 ได้รับราชการเป็นข้าราชการตุลาการสามัญชั้นโท รับราชการศาลอาญา และได้โยกย้ายไปเป็นผู้พิพากษาประจำศาลจังหวัดต่างๆ กับทั้งได้เลื่อนขั้น เลื่อนตำแหน่ง เป็นลำดับดังนี้
 27 เมษายน พ.ศ. 2481 ผู้พิพากษาศาลจังหวัดชัยภูมิ
 1 เมษายน พ.ศ. 2483 เลื่อนเป็นข้าราชการตุลาการสามัญชั้นโท อันดับที่ 4
 5 พฤษภาคม พ.ศ. 2486 ผู้พิพากษาศาลจังหวัดพระตะบอง
 2 เมษายน พ.ศ. 2488 ผู้พิพากษาศาลจังหวัดพิบูลสงคราม
 30 พฤศจิกายน พ.ศ. 2489 รับราชการศาลอาญา
 1 กรกฎาคม พ.ศ. 2490 ผู้พิพากษาศาลจังหวัดสระบุรี   
 11 พฤษภาคม พ.ศ. 2493 ผู้พิพากษาหัวหน้าศาลจังหวัดเบตง (ข้าราชการตุลาการสามัญชั้นเอก)
 3 มิถุนายน พ.ศ. 2495 ผู้พิพากษาหัวหน้าศาลจังหวัดไชยา    
 8 พฤษภาคม พ.ศ. 2496 ผู้พิพากษาหัวหน้าศาลจังหวัดนครศรีธรรมราช 
 21 พฤษภาคม พ.ศ. 2497 ผู้พิพากษาศาลแพ่ง (ข้าราชการตุลาการชั้น 3)
 29 มกราคม พ.ศ. 2502 ผู้พิพากษาศาลอุทธรณ์ (ข้าราชการตุลาการชั้น 4)   
 15 มกราคม พ.ศ. 2504 ผู้พิพากษาหัวหน้าคณะในศาลอุทธรณ์ (ข้าราชการตุลาการชั้น 5)      
 1 มกราคม พ.ศ. 2505 อธิบดีศาลคดีเด็กและเยาวชนกลาง
 15 ตุลาคม พ.ศ. 2507 ผู้พิพากษาศาลฎีกา (ข้าราชการตุลาการชั้น 6)       
 15 ตุลาคม พ.ศ. 2508 อธิบดีผู้พิพากษาศาลแพ่ง
 1 มิถุนายน พ.ศ. 2510 ผู้พิพากษาหัวหน้าคณะในศาลฎีกา (ข้าราชการตุลาการชั้น 7)  
 1 ตุลาคม พ.ศ. 2512 รองประธานศาลฎีกา (ข้าราชการตุลาการชั้น 8) จนเกษียณอายุราชการในปี พ.ศ. 2514 
 27 พฤษภาคม พ.ศ. 2517 มีพระบรมราชโองการโปรดเกล้าโปรดกระหม่อมแต่งตั้งให้เป็นรัฐมนตรีว่าการกระทรวงยุติธรรม          
 26 มิถุนายน พ.ศ. 2518 ได้รับพระราชทานโปรดเกล้าโปรดกระหม่อมแต่งตั้งให้เป็นองคมนตรี จนกระทั่งถึงอสัญกรรม

เครื่องราชอิสริยาภรณ์

ราชการพิเศษ 
 8 มกราคม พ.ศ. 2484 เป็นกรรมการศาลมณฑลทหารเขตจังหวัดชัยภูมิ
 17 พฤษภาคม พ.ศ. 2491 เป็นกรรมการชำระสะสางราชการธุรการของศาลอาญา
 3 กุมภาพันธ์ พ.ศ. 2502 เป็นอนุกรรมการตรวจสอบคุณสมบัติเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา
 3 - 12 มกราคม พ.ศ. 2498 เป็นเลขานุการ 1 ของการประชุมสัปดาห์แห่งอาชญากรรม พ.ศ. 2498
 23 พฤศจิกายน พ.ศ. 2502 - 13 ธันวาคม พ.ศ. 2503 เป็นกรรมการสอบความรู้กฎหมายของสำนักอบรมศึกษากฎหมายแห่งเนติบัณฑิตยสภา
 เป็นผู้บรรยายกฎหมาย สำนักอบรมศึกษากฎหมายแห่งเนติบัณฑิตยสภา
 6 มิถุนายน พ.ศ. 2517 เป็นรองประธานคณะที่ปรึกษากฎหมายของนายกรัฐมนตรี
 2 กรกฎาคม พ.ศ. 2517 เป็นกรรมการป้องกันและปราบปรามการทุจริตและประพฤติมิชอบในวงราชการ
 1 กันยายน พ.ศ. 2518 - 20 มิถุนายน พ.ศ. 2522 เป็นกรรมการร่างกฎหมาย

งานพิเศษ 
 ที่ปรึกษากฎหมายบรรษัทเงินทุนอุตสาหกรรมแห่งประเทศไทย
 ประธานกรรมการร่างกฎหมายคณะที่ 4
 ประธานกรรมการพิจารณาปรับปรุงประมวลกฎหมายวิธีพิจารณาความแพ่ง
 รองประธานกรรมการบริหารมูลนิธิวชิราลงกรณ
 กรรมการบริหารมูลนิธิอานันทมหิดล
 กรรมการมูลนิธิมหามกุฏราชวิทยาลัย
 กรรมการมูลนิธิวัดญาณสังวราราม
 กรรมการสภาการศึกษาแห่งชาติ
 กรรมการธนาคารออมสิน
 กรรมการบริษัท หลักทรัพย์กองทุนรวม จำกัด
 กรรมการบริษัท Y.K.K. Zipper (Thailand) Co., Ltd.
 กรรมการบริษัท Y.K.K. Trading Co., Ltd.
 กรรมการธนาคารกสิกรไทย จำกัด (มหาชน)

ถึงแก่อสัญกรรม 
นายกิตติ สีหนนทน์ ถึงแก่อสัญกรรมในวันอังคารที่ 24 มกราคม พ.ศ. 2527 เวลา 20.30 น. ณ โรงพยาบาลกรุงเทพ แพทย์สันนิษฐานว่า สาเหตุเนื่องจากเส้นเลือดที่ขั้วหัวใจโป่งพองและแตก หรือที่เรียกว่า โรคแอนูริซั่มของเออร์ต้าในทรวงอก รวมสิริอายุ 73 ปี 2 เดือน 10 วัน

อ้างอิง 

 
บุคคลจากอำเภอพระประแดง
รัฐมนตรีว่าการกระทรวงยุติธรรมไทย
องคมนตรีในรัชกาลที่ 9
ข้าราชการฝ่ายตุลาการชาวไทย
บุคคลจากโรงเรียนสวนกุหลาบวิทยาลัย
ผู้ได้รับเครื่องราชอิสริยาภรณ์ ป.จ. (ฝ่ายหน้า)
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
ผู้ได้รับเหรียญรัตนาภรณ์ ภ.ป.ร.2